《香奁八咏 其七 花尘春迹》
元代·凌云翰

双鸳微步不须扶，谁蹑行踪认有无。春径尘香初彷佛，晚风花落又模糊。

凌波罗袜骛神女，衬地金莲陋玉奴。几度含毫空想像，却怜新月印平湖。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。